NaiveNeuron/SloPal huggingface dataset:
Mikloško, Jozef, poslanec NR SR (2015-10-30):
Ďakujem pekne. Ja neviem, či mám niečo povedať, lebo ešte dostanem po hube, a zajtra ideme na pohreb do Nitry. Takže začína tu byť zvláštna atmosféra, no. Ja som dnes manželku zobral z nemocnici na Mickiewiczovej, zaniesol ju domov. Bola tam, pár dní v starej barabizni, ale ľudia veľmi milí, seriózni, kvalifikovaní, obetaví. Čiže aj v starých barabizniach môžu byť dobrí lekári a dobré sestričky. Ja myslím, že hlavný problém Slovenska je, už dlhé, dlhé roky, proste to, že nevieme vybrať ľudí čestných, overených, nie na seba hrabajúcich, ale mysliacich aj na druhých. Proste nemajú prosociálne cítenie, čo im mama doma nedala, a preto to už nikdy nezískajú. Vždy budú takto rozmýšľať. Proste korupcia, ulievanie peňazí pre seba a toto, bohužiaľ, sa opakuje stále. A moje potešenie je to, alebo teda som presvedčený, že každá ukradnutá koruna sa raz vráti na toho človeka, čo ju ukradol alebo neoprávnene získal. Padne mu na hlavu a naozaj ho v mnohom pricapí. Niekedy to trvá veľmi dlho, ale to nastane. Ja viem, že v Etiópii, možno som ten príklad tu už povedal, základom sú umelé hnojivá. Rozdeľovali ich Jezuiti. A prišli tam komunisti, Jezuitov vyhnali a nechali to robiť svojich ľudí. Za pár rokov absolútna korupcia, hnojiva nebolo, ľudia sa obohacovali a tak ďalej. Čiže komunisti po desiatich rokoch pochopili, že znova tam musia zavolať tých Jezuitov, ktorí to odvtedy aspoň v tých rokoch, keď som to počul, znova ďalej spravodlivo si rôzne rozdeľovali, pretože vedeli, že niekto ich vidí aj vtedy, keď sú sami. No, čiže to je aj náš problém. Ľudia takí, ktorí na tie miesta dorástli, a, bohužiaľ, je to hrozné, ale... (Prerušenie vystúpenia časomerom.)
Gašpar, Tibor, podpredseda NR SR (2024-09-10):
Ďakujem navrhovateľovi. (Potlesk.) Žiada si záverečné slovo spoločný spravodajca? Súčasne vás žiadam, aby ste oznámili termín hlasovania o tomto návrhu zákona.
Laššáková Jana, podpredsedníčka NR SR (2013-06-20):
Prezentujme sa a hlasujeme. (Hlasovanie.) Prítomných 143 poslancov, za návrh hlasovalo 79 poslancov, proti bolo 55, zdržalo sa 9 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Ďalšie hlasovanie uveďte, pán spravodajca.
P. Paška, predseda NR SR: (2007-10-25):
(Hlasovanie.) 145 prítomných, 141 za, 2 sa zdržali, 2 nehlasovali. Konštatujem, že sme návrh uznesenia schválili. A teraz poprosím pána predsedu výboru pre európske záležitosti Milana Urbániho, aby uviedol hlasovanie o návrhu uznesenia k správe o činnosti Výboru Národnej rady Slovenskej republiky pre európske záležitosti za II. polrok 2006 a I. polrok 2007 .
Pellegrini, Peter, predseda NR SR (2015-05-28):
Prezentujme sa a hlasujme o uznesení, v ktorom Národná rada schvaľuje správu o činnosti Rady pre vysielanie a retransmisiu za rok 2014. (Hlasovanie.) Prítomných 125 poslancov, za hlasovalo 87, proti bol 1 poslanec, zdržalo sa 37 poslancov. Konštatujem, že sme navrhované uznesenie schválili. Panie kolegyne, kolegovia, vyčerpali sme všetky body, o ktorých bolo treba hlasovať. Chcel by som požiadať kolegov, členov grémia, ak by bolo možné sa stretnúť krátko o 13.55 hod., by som sa chcel poradiť. O päť minút štrnásť, to znamená 13.55 hod., aby sme sa poradili o ďalšom priebehu schôdze a dohodli nejaký postup, ako by sme vyriešili priebeh schôdze a tých pár bodov, ktoré ešte zostáva na rokovanie. Ďakujem pekne. Takže zvolávam poslanecké grémium na 13.55 hod. Budeme pokračovať v prerušenej rozprave reakciami, faktickými poznámkami. (Ruch v sále.) Poprosím kolegov a kolegyne, ktoré sa nechcú zúčastniť rokovania, aby opustili rokovaciu miestnosť. Poprosím pána spravodajcu, aby zaujal miesto. Poprosím člena vlády, aby sa vrátil do rokovacej sály a zaujal miesto navrhovateľa. (Krátka pauza pre neprítomnosť ministra v rokovacej sále.) Panie poslankyne, páni poslanci, budeme pokračovať. Prvým s faktickou poznámkou, aj keď nie je uvedený na tabuli, ale začal, pán poslanec Kaník. Poprosím 2 minúty pre pána Kaníka. Nech sa páči.
P. Hrušovský, podpredseda NR SR: (2002-02-21):
(Hlasovanie.) 108 prítomných. Pán poslanec Kandráč, prešiel vám pozmeňijúci návrh. 72 za, 30 sa zdržalo, 6 nehlasovalo. Návrh sme schválili. Prosím o ďalšie návrhy. Ďalej. Prosím o pokoj, páni poslanci! Ďalej v rozprave vystúpil pán poslanec Šagát a pán poslanec Rakús. Pán spravodajca, prosím, aby ste uvádzali tieto pozmeňujúce návrhy. Š. Šlachta, poslanec: Ďakujem pekne. Pán poslanec Šagát predniesol v rozprave po prečíslovaní 5 pozmeňujúcich návrhov. Môžeme hlasovať o všetkých spoločne.
Fronc, Martin, poslanec NR SR (2013-03-19):
Ďakujem, pani predsedajúca. No, pán kolega, to je taká kľučka od začiatku k začiatku, návratu k tomu, čo bolo trošku v inej forme, na čo sme upozorňovali, že takto to, ako sa zmenilo, nie je dobré, ale budiž. Akurát, ako vám to už povedali, ide to cez iný zákon, to, už sa to stalo pomaly pravidlom, že takýmto spôsobom sa novelizujú zákony, a potom tí, ktorí ich majú používať, sa ťažko v nich vyznajú. Ale druhá moja poznámka je k tomu normatívnemu financovaniu. Iste, niektoré veci v normatívnom financovaní treba zmeniť, aby nedošlo k lanáreniu žiakov. Dvakrát som už navrhoval v tejto Národnej rade novelu zákona tak, aby sa to upravilo, aby bola odmeňovaná a financovaná kvalita. Povedal by som to, ľavou rukou hneď v prvom čítaní ste to zmietli. Takže to vyjadrenie, si myslím, vaše, že je prekonaný, je v tejto chvíli naozaj nemiestne. Ďakujem.
Paška, Pavol, predseda NR SR (2014-09-17):
(Hlasovanie.) 86 prítomných, 5 za, 79 proti, 1 sa zdržal, 1 nehlasoval. Ani tento návrh sme neschválili.
Hrnčiar, Andrej, podpredseda NR SR (2016-09-08):
Doplňujúca otázka – pani poslankyňa Macháčková.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 121 poslancov, za 96, zdržali sa 25. Konštatujem, že sme tento návrh schválili. Teraz nasleduje posledné hlasovanie v prvom čítaní o návrhu poslancov Kazdu, Zemanovej, Halgašovej, Miernej a Pivkovej na vydanie zákona, ktorým sa mení a dopĺňa zákon č. 582/2004 Z. z. o miestnych daniach, tlač 1056, bod 35 schváleného programu. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Tomášovi Lehotskému, aby hlasovanie uviedol. (Hlasovanie o návrhu poslancov Národnej rady Slovenskej republiky Radovana Kazdu, Anny Zemanovej, Jarmily Halgašovej, Anny Miernej a Alexandry Pivkovej na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 1056.)
Grendel, Gábor, podpredseda NR SR (2021-05-07):
Pán poslanec Pročko s faktickou poznámkou.
Paška, Pavol, predseda NR SR (2012-09-20):
Dámy a páni, budeme pokračovať hlasovaním o prerokovaných bodoch. Poprosím vás o pozornosť. Poprosím pána poslanca Petráka, aby uviedol v druhom čítaní hlasovanie o vládnom návrhu zákona č. 597 o financovaní základných a stredných škôl, je to tlač 120. (Hlasovanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 120.)
Nachtmannová, Oľga, poslankyňa NR SR (2016-04-26):
Ďakujem za slovo. Pán poslanec Burian, ja vám ďakujem za vaše vystúpenie. V podstate skutočne sa žiadalo povedať pozitívne veci, pretože ich tu bolo ozaj veľmi, veľmi veľa za minulé roky, a my sme tu počas, teda už druhý týždeň počúvame samé osočovanie a, žiaľbohu, už sa dožívame aj vulgarizmov, čo kedysi v parlamente bolo vôbec nemožné. Teraz, žiaľbohu, tá úroveň klesla tam, kde klesla. Ale vaše vystúpenie bolo v úplne inej rovine. Ja by som ešte také pozitívne spomenula, čo ste nespomenuli. Nový investor, ktorý k nám prišiel, keďže pôsobím v oblasti ľudských zdrojov, je veľmi dobré, že prišiel na Slovensko investor, ktorý je považovaný vo svete za jedného z najlepších zamestnávateľov. Kde človeka nepovažuje za otroka, ale za ozaj tú základnú komparatívnu výhodu. No a možno ešte pripomenúť k tej vašej oblasti sociálnych vecí, už tu veľakrát zaznelo, že za tie necelé dva roky sa dalo veľmi málo urobiť. Ale ja spomeniem taký Zákonník práce, ktorý sme tiež museli naprávať, a značné nelogizmy, ktoré v tomto Zákonníku práce boli. Uvediem konkrétny príklad. V časti Zákonníka práce, ktorý charakterizoval nočnú prácu, bola táto práca daná medzi desiatu a šiestu hodinu nadránom. Ale už v časti o odmeňovaní, o príplatkoch odrazu, ale v tom istom zákone, odrazu nočná práca bola klasifikovaná ako práca medzi desiatou a piatou hodinou nadránom. Čiže riadny právny nezmysel. Čiže aj takéto veci sa museli permanentne riešiť, a to nehovorím už o ďalších problémoch. A takisto otázka vysokých škôl. Zaznieva tu už veľmi dlho, aké sú tu zbytočné školy. Takže čo sa udialo za necelé tie dva roky? Vznikli na Slovensku dve nové vysoké školy, ktoré sa venovali komunikácii a umeniu. Ďakujem.
Figeľ, Ján, podpredseda NR SR (2014-11-08):
Viera Tomanová, nech sa páči.
Bugár, Béla, podpredseda NR SR (2018-01-31):
Nech sa páči, pán poslanec Dostál, máte slovo.
Gašpar, Tibor, podpredseda NR SR (2024-10-23):
Ďakujem, pán poslanec. A teraz posledná prihlásená ústne do rozpravy, pani poslankyňa Plevíková, máte slovo.
Hrušovský, Pavol, podpredseda NR SR (2010-12-14):
Hlasujeme, páni poslanci, o bodoch zo spoločnej správy 1 a 2, gestorský výbor ich odporúča schváliť. (Hlasovanie.) 143 prítomných, 79 za, 59 proti, 5 sa zdržalo. Body 1 a 2 zo spoločnej správy sme schválili. Prosím, ďalší návrh.
Kramplová, Dagmar, poslankyňa NR SR (2023-11-28):
Pani poslankyňa Kolíková v súvislosti s tragickým úmrtím generála Lučanského dnes povedala, nikdy som nemala žiadne vyjadrenie, že mi to nie je ľúto. Chcem poukázať na falošnosť a klamstvo poslankyne Kolíkovej. Všetci si veľmi dobre pamätáme reláciu Pumpa, v ktorej krátko po smrti Milana Lučanského vystúpila a arogantne, bez akéhokoľvek náznaku citu povedala, však on ani nebol žiadny hrdina. Žiadna pokora pred majestátom smrti. Ani náznak pocitu zodpovednosti, že sa takéto veci dejú v zariadeniach v rezorte, ktorý ona riadi. Je to šokujúce ešte aj dnes, pani poslankyňa.
Lipšic, Daniel, poslanec NR SR (2014-02-13):
Pár poznámok. Ja sa vyjadrím ešte k vyšetrovaniu samozrejme v rozprave, ale poviem pár vecí. Vyšetrovanie za našej vlády prebiehalo a poviem vám jednu vec. Bol som presvedčený o tom, že pokiaľ by nedošlo k zmene vlády, dneska sú konkrétne osoby obvinené. (Smiech a ruch v sále.) Ja sám som urgoval právnu pomoc z viacerých štátov. A teraz vám poviem ďalšiu vec. Naozaj si myslíte, že v spise boli všetky veci? Nie je to náhodou tak, že niektoré veci v spise nemuseli byť, lebo ich bývalé vedenie Generálnej prokuratúry do spisu nezaložilo? Nie je to náhodou tak, že to bol váš nominant, ktorého ste vy navrhovali, pán Trnka, ktorý v tom čase stál na čele Generálnej prokuratúry? Aj kvôli tomu ste ho potom navrhovali? Spomínali ste, pán minister, že nikto sa v tejto veci vás nepýtal na túto kauzu. Je to naozaj tak? Je to naozaj tak? Vy to verejne poviete takýmto spôsobom? By som si dával pozor na takéto vyjadrenia. A posledná poznámka moja je, áno, je to, je to samozrejme v čase prezidentskej kampane. A čo tu počúvame? O čom hovorí pán premiér? Hovorí o tom, že akým spôsobom 50 mil. získame naspäť? Ako ich zdaníme? Nie. Hovoril o troch veciach: o sebe, o sebe a o SMER-e. Nie o ľuďoch, nie o tom, že chýbajú peniaze na zdravotné sestry, na učiteľov a uchádzajú nám peniaze na takéto kšefty, hovorí len a len o sebe, len a len o sebe, o svojom sne stať sa prezidentom. To je problém podľa mojej mienky.
Grendel, Gábor, podpredseda NR SR (2020-07-07):
Ďakujem pekne. Vyhlasujem 15-minútovú prestávku do 17.20. (Reakcia z pléna.) Áno, takže vraj to nebolo počuť dostatočne. Vyhlasujem 15-minútovú prestávku do 17.20. (Prestávka.) (Po prestávke.)
Paška, Pavol, predseda NR SR (2012-09-27):
Hlasujeme. (Hlasovanie.) 131 prítomných, 14 za, 108 proti, 5 sa zdržali, 4 nehlasovali. Tento procedurálny návrh sme neschválili.
Ďuriš Nicholsonová, Lucia, podpredsedníčka NR SR (2017-02-09):
Ďakujeme pekne, pán poslanec. Ďalším písomne prihláseným v rámci tohto bodu je pán poslanec Sopko. Nech sa páči, odovzdávam vám slovo.
Sedlák, Justín, poslanec NR SR (2024-04-16):
Vážený pán predsedajúci, vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil ako spravodajcu k vládnemu návrhu zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, tlač 216. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel návrhu úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 7. júna 2024 a v gestorskom výbore do 10. júna 2024. Pán predsedajúci, prosím, otvorte, všeobecnú rozpravu.
Bugár, Béla, podpredseda NR SR (2018-03-26):
(Nasledujúci text hovorený súbežne s rečníkom.) Páni poslanci! Pani poslankyňa Cigániková, naučte sa normálne správať. Naučte sa. Nie ste v krčme. Lebo to isté robil pán poslanec... (Reakcie z pléna.)
Pellegrini, Peter, predseda NR SR (2024-01-08):
Poprosím vás, kolegyne, kolegovia, aby ste sa išli debatovať mimo rokovaciu sálu, pretože vyrušujete pani poslankyňu.
I. Mikloš, podpredseda vlády a minister financií SR: (2005-01-20):
Takže dovoľte, aby som vám predniesol návrh na vymenovanie viceguvernéra Národnej banky Slovenska. Tento návrh predkladám v zmysle § 7 zákona č. 566/1992 Zb. o Národnej banke Slovenska v znení neskorších predpisov z toho dôvodu, že táto funkcia sa uvoľnila zvolením Ivana Šramka za guvernéra Národnej banky Slovenska. Tento návrh bol schválený vládou Slovenskej republiky na jej rokovaní dňa 15. 12. 2004. Ďakujem pekne.
Kuriak, Milan, poslanec NR SR (2022-12-21):
Ďakujem za upozornenie, som sa zabudol prihlásiť, lebo som si písal poznámky narýchlo. Pán Suja, tak ako už niekoľkokrát, neviem, aký máte na to dôvod, ale zvyknete si, podľa mňa neprávom, kopnúť aj do mňa, na to, že si kopete do Igora, na to, že si kopete do Igora Matoviča to, to je už od vás samozrejmosť. Len pre správnu informáciu, nezobudil, nezobudil som sa až teraz, za gastro som bojoval od prvého momentu, ako som sa dozvedel, ako som sa dozvedel, že sa budú riešiť lanovky, vleky, športoviská, kúpaliská, čo sa týka zníženia sadzby DPH. A tak už v ten deň som reagoval a riešil som to. Na obranu Igora Matoviča, keď som ho požiadal a oslovil som, aby ku zníženej sadzby DPH na spomínané sektory, aby bolo zaradené aj gastro, popísal som mu situáciu, tak od, nevravím, že hneď v ten deň, ale v najbližšom čase zareagoval, že bude sa aj o tomto rokovať, k čomu aj došlo. Sami dobre viete, že síce na tri mesiace bola znížená sadzba aj na gastro, ale, samozrejme, že si aj s takým tichým prísľubom, že, že bude sa robiť všetko preto, aby, aby tá znížená sadzba DPH pokračovala ďalej, takže v tomto, v tomto nemáte pravdu. Viete, vy neviete o rokovaniach za zatvorenými dverami, tak ako často aj premiér Eduard Heger spomína, že nevynáša informácie z rokovania, ale až potom, keď je niečo vyrokované. Takže za gastro, znova opakujem... (Prerušené vystúpenie časomerom.)
Budaj, Ján, poslanec NR SR (2019-04-03):
Samozrejme, boj s vlastným zákonom, to je bezprecedentné v Národnej rade, veľmi unikátny výjav. Takže ešte raz si to zrekapitulujme. Teda vy chcete skrátené konanie, aby sa zabránilo škodám, pred ktorými my ako opozícia sme vás varovali. Vy ste presadili zákon, vy ho máte. Malo prísť k rozkvetu. A namiesto toho vy nedovolíte ten rozkvet výroby, domácej výroby a to všetko, čo ste sľubovali, keď ste tu ten zákon predkladali, a vy ho teraz predkladáte ako hrozbu národohospodárskych škôd v skrátenom konaní? Ja si to len chcem vyjasniť. No určite, pani ministerka, budete môcť v záverečnom slove nám objasniť, ako sa mohli do SNS vlúdiť takí nepriatelia ľudu, ktorí vás zhypnotizovali a vy ste predložila šialene nebezpečný zákon, ktorý je tak nebezpečný, ohrozujúci, že musíte na vláde schváliť skrátené konanie, predbehnúť iné zákony a opraviť vlastný zákon? Vy si za tým nestojíte ani dovtedy, kým ešte rokuje o tom Európska komisia? No ortieľ nie je. Vy si neveríte vôbec? Celé to bol podfuk od začiatku? A vy ste to vedeli, že budú škody? Lebo veď to nie je preukázané. Prečo to rušíte? Ja by som bol veľmi rád, tieto otázky sú ani nie opozičné, to sú také ľudové, pretože keď sa niekto na nás pozerá, čo tu robíme a o čom to rozprávame, nedávno bol veľký krik, že sa ide prijať zákon, ktorý má národohospodárske škody, vy ste ho presadili a dneska ho s tým istým dôvodom, žiadate o skrátené konanie a podrezujete vlastný zákon, likvidujete vlastný zákon.
Laurenčík, Milan, podpredseda NR SR (2021-07-23):
Pán poslanec Radovan Kazda s faktickou poznámkou, nech sa páči.
P. Paška, predseda NR SR: (2008-02-06):
(Hlasovanie.) 134 prítomných, 95 za, 2 proti, 36 sa zdržalo, 1 nehlasoval. Konštatujem, že sme schválili uznesenie k návrhu na ukončenie pôsobenia príslušníkov ozbrojených síl Slovenskej republiky v misii UNDOF na Golanských výšinách. Ďakujem pekne, pán poslanec. V prvom čítaní teraz budeme hlasovať o vládnom návrhu zákona, ktorým sa mení a dopĺňa zákon č. 90/1998 Z. z. o stavebných výrobkoch v znení neskorších predpisov (tlač 505). Spravodajcom je pán poslanec Kužma. Máte slovo.
V. Veteška, podpredseda NR SR: (2007-01-31):
(Hlasovanie.) Prítomných je 140 poslancov, za 139, proti 0, zdržalo sa 0, nehlasoval 1. Nech sa páči, uvádzajte ďalšie návrhy.
Glváč, Martin, podpredseda NR SR (2019-09-12):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Bernaťákovi. Nech sa páči.
Susko, Boris, poslanec NR SR (2020-10-13):
Ďakujem pekne za slovo. Pani ministerka, povedali ste, že doterajšie akty, ktoré vydal, alebo opatrenia, ktoré vydal Úrad verejného zdravotníctva sú v poriadku, resp. nie je jasné, či boli vydané v súlade, alebo neboli v súlade s právom. No tak keď ste presvedčení o tom, že, že boli vydané v súlade s právom a sú v poriadku, tak potom nechápem, načo vlastne robíme túto zmenu, túto novelu zákona v skrátenom legislatívnom konaní. Potom máme čas a môžeme to riešiť ďalšie tri mesiace. Na druhej strane, ja si myslím presne naopak, tak ako hovorí Ústava Slovenskej republiky, ktorá hovorí, že obmedziť základné práva a slobody občanom možno len zákonom alebo na základe zákona. Čo sú dve rôzne veci. Zákonom je, ak to hovorí priamo zákon, a na základe zákona znamená, že zákon musí niekoho splnomocniť na to, aby tie základné práva, slobody mohol obmedziť a myslím, že to hovorí, že len zákonom. Tak takýto právny stav tu nebol. To znamená, že my nemôžme sanovať spôsobom, ktorý je tu v prechodnom ustanovení naformulovaný, že takéto akty, ktoré boli vydané v rozpore s ústavou, sú zrazu platné a účinné a sú v súlade s ústavou a v súlade s právom. Preto som povedal a na tom trvám, že z nepráva nemôže vzniknúť právo. Ďakujem.
J. Halecký, poslanec: (2007-10-17):
Čo sa týka rozvoja kúpeľníctva, toto, čo som povedal, nekomentujete, že odíde tisíc ľudí. Na vytvorenie jedného miesta treba 1 mil. korún a vám to je jedno. Podstatné je, že londýnske, španielske a nemecké firmy sa etablujú na našom trhu a naši ľudia prídu o prácu a musia chodiť do Rakúska. Na druhej strane, že v tomto úseku zdravotníckej činnosti môžeme rozvíjať zamestnanosť, môžeme ju zvyšovať a môžeme prijímať a získavať devízy, vám asi je to jedno. Vám postačí jedna kuloárna informácia, kto by vás, ktosi, nejaký sused podpichol, ktorá, mimochodom, ani sa nezakladá na pravde a skutočnosti. Ďakujem.
Grendel, Gábor, poslanec NR SR (2016-11-29):
Ďakujem za slovo. Chcel som niečo veľmi podobné, či sa pani kolegyni náhodou nepomiešali papiere s papiermi pani Remišovej. Nie. Okej.
Hort, Milan, podpredseda NR SR (2011-03-24):
Ďakujem pekne. Ďalšia otázka je otázka od pána poslanca Ľubomíra Vážneho, ktorého srdečne vítam na hodine otázok. Je adresovaná 1. podpredsedovi vlády a ministrovi dopravy, výstavby a regionálneho rozvoja Slovenskej republiky Jánovi Figeľovi a znie: „V médiách ste prezentovali vašu ambíciu výrazne modernizovať cesty I. triedy začatím obstarávania tejto akcie v predpokladanej cene približne 16 mil. eur s tým, že predchádzajúca vláda túto oblasť zanedbávala. V čom sa líši vami prezentovaný tender na modernizáciu ciest I. triedy od tendra z marca 2010, ktorý zastavil Úrad pre verejné obstarávanie, resp. nie je predmet obstarávania absolútne rovnaký?“ Pán podpredseda vlády, nech sa páči.
Bugár, Béla, podpredseda NR SR (2019-06-20):
Vyhlasujem rozpravu o tomto bode programu za skončenú. Pán minister, nech sa páči, môžte zaujať stanovisko.
Heger, Eduard, poslanec NR SR (2019-12-04):
Ďakujem veľmi pekne, kolega Mihál, za toto vystúpenie. Veľmi, veľmi dôležité veci, ktoré tu odzneli. Ja by som sa kratučko povenoval, práve to jedno euro alebo ten jeden cent, že naozaj tam si treba uvedomiť, ten, ten enormný dopad nielen z pohľadu toho teda, že ľudia s tým môžu vybabrať a naozaj bude to úplne lákavé, pretože ten nepomer je veľký, ale po druhé si zase uvedomme, že koľko vlastne bude tým pádom natekať peňazí do toho systému. Čiže jednak ľudia si ju krátia, ale tá Sociálna poisťovňa bude dostávať namiesto súm, ktoré by mala reálne dostávať, bude dostávať jeden cent. To znamená, že ten postih bude omnoho skoršie, lebo Sociálna poisťovňa bude hladná, bude lačná, bude proste vyhladnutá na to, aby mohla platiť dôchodky, čo znamená automaticky enormný dopad na štátny rozpočet. A už dnes vieme, že tým, že ako sa vlastne zasiahlo do dôchodkového systému nejedenkrát a s dôchodkovým stropom, že odteraz by sme mali mať 1,6 % HDP prebytok na to, aby sme dokázali na najbližších 50 rokov ufinancovať dôchodky ľudí bez toho, aby im klesli sumy. Týmto zásahom, ak ľudia prejdú do týchto špekulácií, čo im vlastne nič nebráni, tak ten dopad bude omnoho skôr a omnoho väčší a to je naozaj neufinancovateľné, takže tuto vidím veľký problém. A už len malá zmienka k tomu, či pravica, ľavica; áno, presne, toto je mechanizmus, môžme sa baviť o tom, ako sa či ľavica, pravica pozerá na dôchodky, to je jedno, ale v takom prípade celý mechanizmus treba uchopiť a nieže urobím do neho jeden zásah a tým pádom sa celý motor začína rozpadávať. Takže veľmi dobre vykreslené, ďakujem veľmi pekne, ja ešte skúsim potom viacej o tom v ústnej rozprave povedať. Ďakujem.
Bugár, Béla, podpredseda NR SR (2011-05-24):
Vážené panie poslankyne, páni poslanci, budeme pokračovať v rokovaní. Žiadam pána navrhovateľa a takisto pána spravodajcu, aby si zaujali svoje miesta. A keď zaujmú svoje miesta vystúpi pán poslanec Matejička. Nech sa páči, pán poslanec, máte slovo.
Heger, Eduard, podpredseda vlády a minister financií SR, poverený vedením ministerstva zdravotníctva SR (2021-03-16):
Ďakujem veľmi pekne, pán predsedajúci. Vážené panie poslankyne, vážení páni poslanci, cieľom tohto návrhu zákona je doplniť prílohu č. 1 zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov o dve omamné látky I. skupiny a o sedem psychotropných látok I. skupiny a o dve psychotropné látky III. skupiny, a to na základe rozhodnutia prijatého na 63. zasadnutí Komisie pre omamné látky Úradu OSN pre omamné látky a kriminalitu dňa 4. 3. 2020. Toto rozhodnutie bolo prijaté na základe hodnotenia odborného výboru pre drogovú závislosť Svetovej zdravotníckej organizácie. V návrhu zákona Ministerstvo zdravotníctva Slovenskej republiky navrhuje vyradiť psychotropnú látku II. skupiny cannabidiol zo zoznamu psychotropných látok, pretože táto psychotropná látka nie je uvedená v dohovoroch OSN a Slovenská republika je jediným členským štátom Európskej únie, ktorý ju považuje za psychotropnú látku. Okrem týchto doplnení sa navrhujú drobné zmeny v paragrafovom texte zákona, ktoré si vyžiadala doterajšia aplikačná prax. Návrh zákona má výrazný potenciál prispieť k zvýšeniu sociálnej ochrany obyvateľstva a prispieť ku prevencii vzniku závislosti od užívania omamných látok a psychotropných látok vrátane prevencie liečby v závislosti od užívania týchto látok tým, že bude pružnejšie trestnoprávne postihovať nezákonnosť, nezákonnú činnosť subjektov zameraných na nezákonnú výrobu a predaj omamných látok a psychotropných látok. Vážený pán predsedajúci, vážené panie poslankyne, vážení páni poslanci, dovoľte mi vysloviť presvedčenie, že tento návrh zákona podporíte. Ďakujem veľmi pekne a skončil som.
Grendel, Gábor, podpredseda NR SR (2021-03-18):
Vážené panie poslankyne, vážení páni poslanci, otváram tretí rokovací deň 25. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Baránik, Ferenčák, Kamenický, Kuffa, Linhart, pani poslankyňa Mierna, pani poslankyňa Pčolinská, pani poslankyňa Pivková a pán poslanec Nemky. O ospravedlnenie neúčasti z dôvodu práceneschopnosti požiadali pán poslanec Kerekréti a pani poslankyňa Saková. Pristúpime teraz k rokovaniu o informácii Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky . Prosím predsedníčku mandátového a imunitného výboru pani poslankyňu Annu Andrejuvovú, aby Národnej rade uvedenú informáciu podala.
Laššáková, Jana, podpredsedníčka NR SR (2014-09-18):
Ďakujem pekne. Pani spravodajkyňa, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne. Do rozpravy ústne sa hlási pán poslanec Kuffa. Končím možnosť prihlásiť sa do rozpravy ústne. Nech sa páči, pán poslanec.
Danko, Andrej, predseda NR SR (2017-03-30):
Prosím, prezentujme sa a hlasujme. (Hlasovanie.) Prítomných 146 poslancov, za 124, proti 3, zdržali sa 19. Konštatujem, že sme uvedený návrh schválili.
Matovič, Igor, poslanec NR SR (2013-09-25):
A vy mi neskáčte do reči, dajte mi dve minúty.
Figeľ, Ján, podpredseda NR SR (2013-06-17):
S ďalšou faktickou Daniel Duchoň.
Paška, Pavol, predseda NR SR (2012-07-31):
Pán spravodajca, takže nebudeme hlasovať. Pán poslanec Brixi.
Grendel, Gábor, podpredseda NR SR (2021-05-03):
Pán poslanec Kočiš.
Matovič, Igor, podpredseda vlády a minister financií SR (2021-12-07):
Ďakujem veľmi pekne. Vážený pán predsedajúci, kolegyne, kolegovia, chcel by som teda predstaviť návrh súhrnnej výročnej správy. Materiál, ktorý máte k dispozícii, je to viac ako stostranový materiál s podrobnými dátami. Určite tí z vás, ktorí máte záujem podrobne naštudovať, si nájdete čas. Schodok verejnej správy za rok 2020 notifikovaný v októbri dosiahol 5,5 % HDP a oproti jarnej notifikácii sa znížil o 0,66 percentuálneho bodu. Pozitívne vplyvy, ktoré mali na to vplyv, boli v úhrne 745 mil. eur. Negatívne vplyvy boli v úhrne 198 mil. eur. Dlh verejnej správy k 31. 12. dosiahol 59,7 %, oproti jarnej notifikácii sa znížil 0,8 percentuálneho bodu. V rámci Európskej únie v roku 2020 dosiahlo 17 krajín vyšší schodok a 13 krajín dosiahlo vyšší dlh verejnej správy ako Slovenská republika. Kým priemerný schodok hospodárenia za minulý rok v EÚ bol 6,9 % HDP, Slovensko malo 5,5 % deficit HDP a hospodárilo ako, ako tretia najlepšia krajina v rámci EÚ. A keď odmyslíme si ten, to veno, ktoré nám nechala nevykryté v rozpočte predošlá vláda, tak sme hospodárili najlepšie z celej, zo všetkých 27 krajín Európskej únie. Inak povedané, najmenší nárast deficitu rok voči roku napriek tomu, že bola kríza, napriek tomu, že sme vládli prvý rok, myslím si, že môžme si gratulovať. A chcel by som z tohto miesta pochváliť aj predošlého ministra financií. Priemerný dlh verejnej správy v EÚ bol 90,1 %, Slovensko malo 59,7, ako som to spomenul. Štrukturálne saldo dosiahlo v roku 2020 hodnotu mínus 2,4 % HDP a medziročne stúpol 0,4 percentuálneho bodu v pomere k HDP. Implicitné záväzky, ako rozhodujúca časť čistého bohatstva, definuje ústavný zákon o rozpočtovej zodpovednosti ako rozdiel medzi očakávanými a budúcimi výdavkami, očakávanými a budúcimi príjmami verejnej správy, a teda celkový objem implicitných záväzkov do konca roku, ku koncu roku 2020 vzrástol na konečnom horizonte za 44 rokov v roku 2064 na úroveň 395 % HDP. Oproti roku 2019 ide o zhoršenie o 278 percentuálnych bodov. K medziročnému zhoršeniu implicitných záväzkov roku 2020 prispeli takmer úplné zmeny ovplyvňujúce záväzky zo starnutia populácie, ktoré narástli o 278 %, to sú tie predvolebné zmeny narýchlo robené s cieľom si nakúpiť voličov, o ktorých vieme. Samozrejme, že sa to automaticky premietlo do udržateľnosti verejných financií, do ceny financovania nášho, nášho dlhu. A to je tá úloha, ktorá pred nami ako koalíciou stojí, aby sme tento problém v najbližších týždňoch a mesiacoch vyriešili, lebo zmeny, ktoré predošlá vláda urobili, urobila boli extrémne, prispeli k extrémnej neudržateľnosti, lepšie povedané, odovzdali nám verejné financie z pohľadu parametra S2, to znamená parameter, ktorý merá dlhodobú udržateľnosť verejných financií, v najhoršom stave zo všetkých 27 európskych krajín. Obrovská hanba. Obrovský záväzok pre nás. Obrovská hanba predošlej vlády. Obrovský záväzok pre koalíciu a koaličných poslancov, aby sme tento problém vyriešili. Ďakujem veľmi pekne.
Kleinert, Dana, poslankyňa NR SR (2024-05-03):
Ďakujem vám, milé poslankyne, poslanci, za reakcie. Áno, ja by som chcela k tomu povedať, že my by sme mali už aj novostavby, ktoré sa v budúcnosti budú robiť, plánovať už s ohľadom na čo najväčšiu debarierizáciu. A musíme na to myslieť, že ľudia sme rôzni a v tej jedinečnosti je naša krása a v tom spolužití spoločne je naša krása a vytvárať si bariéry je vlastne úplne zbytočné. A treba na to myslieť už vopred. My máme naozaj konkrétne skúsenosti a ja osobne s tým, že sa školy či už z dôb normalizácie, za komunizmu, ktoré boli stavané tak, že sme vlastne nevideli a neboli tam ľudia s akýmkoľvek postihom, tak tie sa dajú prerobiť takým spôsobom, že sú funkčné a bezbariérové. Ale aj tie historické, ktoré sú tiež celkovou, celkom veľ... veľmi výz... no, sú celkom veľkou výzvou, ale nie je to nerealistické, a to je na tom vlastne celé pekné. A, samozrejme, aj pri samospráve to plánovanie trvá dlhšie, ale práve tomu tento, tento návrh zákona dáva možnosť, tomuto plánovaniu, a preto sa mi to zdá byť veľmi fajn podporiť. Zároveň teda keď riešime akoby potreby konkrétneho dieťaťa, tak my už tým, že vyriešime tieto potreby tohto konkrétneho dieťaťa, vytvárame cestu pre deti ďalšie, a to si myslím, že je na tom tiež veľmi pekné. A taktiež by som chcela vyzvať aj ostatné samosprávy, a aj teda aj my na tom pracujeme, na pláne bezbariérovosti všetkých našich školských zriadení, tým pádom máme nejaký balík výziev, ktoré musíme vytvoriť, urobiť a vyriešiť, a tým pádom vieme aj lepšie si plánovať aj fundraising a iné zháňanie externých zdrojov, takže poďme do toho. Ďakujem.
Danko, Andrej, predseda NR SR (2019-02-05):
Prosím, prezentujme sa, hlasujeme o skrátení lehoty. (Hlasovanie.) Prítomných 138, za 73, proti 49, zdržalo sa 16. Konštatujem, že sme návrh schválili.
Bugár, Béla, podpredseda NR SR (2019-06-20):
Prezentujme sa a hlasujme. (Hlasovanie.) Prítomných 138, za 104, zdržalo sa 34 poslancov. Návrh sme schválili. Ďalej.
Blaha, Ľuboš, podpredseda NR SR (2024-02-23):
Pán poslanec Juraj Krúpa.
Poliačik, Martin, poslanec NR SR (2012-12-18):
Pán kolega, ja napriek tomu, že čo sa týka Trestného zákonníka a využívania alternatívnych trestov aj nastavenia mnohých vecí, hlavne ktoré sa týkajú drogovej kriminality, nesúhlasím a tak isto by som asi potreboval nejaké lepšie argumentárium v prospech priamej voľby sudcov a prokurátorov, tak so základnou líniou toho, čo ste hovorili, súhlasím. Ale napadla ma pritom jedna vec. Nie je to náhodou tak, že ten súčasný establishment v oblasti súdnictva je tak zabetónovaný, že už ani v moci SMER-u nie je niečo s tým spraviť? Pretože je možné, je možné, že si nakoniec zvolili byť kamarátom, lebo nemajú na to, aby zmenili pomery. A to by vypovedalo o ešte smutnejšej realite, než akú tu popisujeme doteraz, lebo to by vypovedalo o tom, že tie normalizačné praktiky, o ktorých som hovoril predtým, naozaj nemajú v súčasnej dobe protitlak, protizbraň a že tento vred na slovenskej spoločnosti zrejme bude musieť nejakým spôsobom vyhnisať sám, lebo už nie je človeka s dostatočne ostrým skalpelom, ktorý by bol schopný ho prepichnúť a to svinstvo vypustiť na svetlo Božie. Ďakujem.
Číž, Miroslav, podpredseda NR SR (2015-03-10):
Ďakujem, pán minister. Teraz dávam slovo spravodajcovi, ktorého určil navrhnutý gestorský výbor pre sociálne veci, predsedovi tohto výboru poslancovi Jánovi Podmanickému.
Laššáková, Jana, podpredsedníčka NR SR (2012-05-03):
Ďalej v rozprave vystúpi pán poslanec Frešo. Nech sa páči.
K. Sárközy, poslankyňa: (2005-09-22):
Výbor Národnej rady Slovenskej republiky pre sociálne veci a bývanie ako gestorský výbor k vládnemu návrhu zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov, podávam túto spravodajskú správu. Národná rada Slovenskej republiky uznesením č. 1690 z 23. júna 2005 pridelila vládny návrh zákona týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre sociálne veci a bývanie. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť: Výbor Národnej rady Slovenskej republiky pre financie, rozpočet a menu uznesením zo 7. septembra 2005 pod č. 644, Výbor Národnej rady Slovenskej republiky pre sociálne veci a bývanie uznesením zo 7. septembra 2005 pod č. 381 a Ústavnoprávny výbor Národnej rady Slovenskej republiky uznesením zo 6. septembra 2005 pod č. 847. Výbory Národnej rady Slovenskej republiky, ktoré návrh zákona prerokovali, prijali pozmeňujúce návrhy, ktoré máte rozdané. Týkajú sa dvoch bodov a obidva body sa týkajú účinnosti zákona. Vážený pán predsedajúci, prosím vás, otvorte rozpravu a hlásim sa do rozpravy ako prvá.
Hrnčiar, Andrej, podpredseda NR SR (2016-06-15):
Končím možnosť nahlásiť sa s faktickými poznámkami. Na vystúpenie pána poslanca sedem faktických poznámok. Nech sa páči, pán poslanec Sopko.
Hrnčiar, Andrej, podpredseda NR SR (2017-06-13):
Pani poslankyňa Zimenová, nech sa páči.
J. Laššáková, poslankyňa: (2008-06-17):
A ja sa chcem dotknúť aj tej časti jeho vstúpenia, kde hovorí, že dôvodová správa je obšírna. Skutočne chcem povedať, že aj pri prvej veľkej novele Občianskeho súdneho poriadku, ktorá bola prerokovaná v Národnej rade, bola veľmi obsiahla dôvodová správa. A fakt tá dôvodová správa nám slúži na to, aby interpretácia jednotlivých ustanovení bola lepšia. Ja si myslím, že na ústavnoprávnom výbore, pán poslanec, sa nehráme na koalíciu a opozíciu, ale ide nám o to, aby sme našli nejaké spoločné riešenia vo veciach, ktoré je potrebné v tejto spoločnosti riešiť. A určite Občiansky súdny poriadny a súdny proces k týmto patrí, pretože každý, znova opakujem, keď príde na súd, chce, aby jeho vec bola prerokovaná rýchlo, Ďakujem pekne.
Brocka, Július, poslanec NR SR (2012-12-18):
Pani poslankyňa Vitteková, dovoľte, aby som sa vám zveril aspoň s jedným pocitom, lebo, mierne povedané, som zmätený. Ja som sa pripravoval na diskusiu o stave justície s ministrom Borecom, ale čo tu sedím a čakám na to, že sa prihlásim ústne, tak som musel svoje pripravené vystúpenie korigovať, lebo bola tu ministerka zdravotníctva, tak som to upravoval na stav justície, respektíve spravodlivosti v zdravotníctve. Potom prišiel pán minister Maďarič, tak potom som to chcel upraviť na stav spravodlivosti v kultúre. Nakoniec prišiel minister sociálnych vecí, tak už som urobil záver, že nemá proste význam vystupovať k stavu justície, keď tu nie je minister Borec. Ale on na moje prekvapenie nakoniec predsa len došiel. No proste, prosím vás, poraďte mi, čo mám robiť teraz. (Reakcie z pléna.)
Šíbl, Jaromír, poslanec NR SR (2022-12-20):
Vážený pán predseda, v rozprave k uvedenému vládnemu návrhu zákona vystúpilo šesť poslancov Národnej rady Slovenskej republiky. Pozmeňujúci a doplňujúci návrh podala pani poslankyňa Zemanová a pán poslanec Karahuta. Pani poslankyňa Zemanová zároveň požiadala vyňať body 7 až 11 zo svojho pozmeňujúceho návrhu na osobitné hlasovanie. Keďže boli včera v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Martvoň, Anton, poslanec NR SR (2015-03-19):
Teraz, pán predseda, pristúpme, prosím, k hlasovaniu o pozmeňujúcich návrhoch, ktoré odzneli v rozprave. Dajte, prosím, hlasovať o prvom pozmeňujúcom návrhu pani poslankyne Pfundtner, po dohode s ňou o oboch bodoch návrhu spoločne.
Hrnčiar, Andrej, podpredseda NR SR (2017-10-10):
Pani poslankyňa Grausová a potom bude reagovať pán poslanec Suchánek. Nech sa páči, pani poslankyňa Grausová.
Laurenčík, Milan, podpredseda NR SR (2022-06-21):
V zmysle § 27 ods. 8 požiadal o možnosť vystúpiť v rozprave pán spravodajca. Nech sa páči.
Laššáková, Jana, podpredsedníčka NR SR (2014-12-03):
Na vystúpenie pána poslanca s faktickými poznámkami páni poslanci Lipšic, Galko, Simon, Hlina, Brocka, Matovič, Hraško. Končím možnosť; Martvoň; končím možnosť prihlásiť sa s faktickými poznámkami. Nech sa páči, pán poslanec Lipšic.
Érsek, Árpád, minister dopravy a výstavby SR (2019-10-17):
Ďakujem pekne. Pán poslanec, samozrejme, aj ja som toho názoru, že musíme dodržať termíny, ktoré my sme si stanovili. Ale treba povedať na to, že vôbec nebola chyba, že my sme vylúčili taliansko-slovenskú skupinu Salini – Dúha. Poviem vám prečo. Lebo napríklad dva týždne nato v Poľsku vylúčili firmu Salini a pred dvomi alebo mesiacom takisto vylúčili firmu Salini v Čechách. Takže asi opodstatnená naša, naše prvé kolo bolo. Samozrejme, treba aj to povedať, že určite budú nejaké navýšenie finančných prostriedkov na dostavbu tejto cesty, pretože POZ-ka hovorila o 840 mil. a vysúťažené to bolo za 440, a to boli ceny z roku 2014. Ďalšia vec, ktorá je potrebná, ja som bol presvedčený po dvoch kontrolách na tom úseku a sami to, bolo to medializované, že túto, toto dielo, tieto firmy, ktoré som spomenul, nedokončia, len bol rozkopaný tunel. Pán poslanec, však vy veľmi dobre viete, že keď kopete tunel, to je banské dielo. Asi by nebolo dobré, keby sme ich v strede banského diela odtiaľ poslali preč. Počkali sme, kým dokončia toto banské dielo, a potom ste videli sám dobre, že robilo asi 30 ľudí na stavbe. Takže to bol stav neudržateľný. Ďakujem, skončil som. A ešte sa chcem spýtať, tá druhá otázka, čo ste mi dal, je, je zhoda, v zhode v tejto istej. Či potrebujete, aby som...? (Reakcia z pléna.) Ďakujem pekne, skončil som.
Laššáková, Jana, podpredsedníčka NR SR (2014-05-27):
Na vystúpenie pani poslankyne nie sú faktické poznámky. Nech sa páči, pán poslanec Mičovský, máte slovo.
Jurinová, Erika, podpredsedníčka NR SR (2012-09-14):
Pán poslanec Viskupič.
Laššáková, Jana, podpredsedníčka NR SR (2012-09-19):
Pán poslanec Droba, nech sa páči.
Laurenčík, Milan, podpredseda NR SR (2021-11-30):
Ďakujem vám obom a prerušujem rokovanie o tomto bode programu. Kolegyne, kolegovia, teraz by mali nasledovať body, ktoré by mal predložiť pán minister zdravotníctva Slovenskej republiky Vladimír Lengvarský. Mám informáciu, že listom požiadal predsedu Národnej rady, aby jeho body boli presunuté na koniec schôdze z dôvodu, že niektoré neboli prerokované ešte vo výboroch. Takže budeme o tomto zrejme hlasovať teraz o 11. hodine. A aby sme zbytočne neprepadávali ďalšie body, tak vyhlasujem štvorminútovú prestávku a o jedenástej budeme hlasovať. (Prestávka.)
Blanár, Juraj, podpredseda NR SR (2022-05-19):
Na vaše vystúpenie dve faktické poznámky. Pán poslanec Stančík ako prvý.
Paška, Pavol, predseda NR SR (2014-10-29):
Ďakujem. O tom nemusíme, pán poslanec, hlasovať, že ste stiahli podpis. Pán poslanec Poliačik.
Gašpar, Tibor, podpredseda NR SR (2024-10-02):
Ďalšou v poradí, pani poslankyňa Plevíková, máte slovo.
P. Hrušovský, predseda NR SR: (2004-10-22):
(Hlasovanie.) 138 prítomných, 70 za, 7 proti, 59 sa zdržalo, 2 nehlasovali. Návrh  uznesenia Národná rada schválila. Teraz prosím pána poslanca Hamarčáka, aby ako poverený spravodajca výboru pre financie, rozpočet a menu uviedol návrhy v hlasovaní k prerokúvanému návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 98/2004 Z. z. o spotrebnej dani z minerálneho oleja . Nech sa páči. I. Hamarčák, poslanec: Ďakujem, pán predseda, za slovo. V rozprave k tomuto návrhu zákona som vystúpil iba ja a navrhol som, aby sa Národná rada uzniesla podľa § 73 ods. 3 písm. b) rokovacieho poriadku na tom, aby sa nepokračovalo v rokovaní o návrhu zákona.
Blanár, Juraj, podpredseda NR SR (2021-05-07):
Ďakujem. Žiadnu faktickú poznámku neevidujem. To znamená, týmto uzatváram všeobecnú rozpravu. Chcem sa spýtať, či majú obaja či predkladateľ, alebo spravodajca záujem o záverečné slovo. Asi nie. Ak tomu tak nie je, ďakujem. Prerušujem rokovanie o tomto bode programu. Ďakujem obom. Vážené panie poslankyne, páni poslanci, v zmysle dohody na poslaneckom grémiu končím štvrtý rokovací deň 28. schôdze Národnej rady Slovenskej republiky. Budeme pokračovať plánovanými bodmi v utorok budúci týždeň. Prajem vám príjemný víkend a vidím sa budúci týždeň. (Prerušenie rokovania o 13.57 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, predstavitelia iných štátnych orgánov) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020.) 112
Fronc, Martin, poslanec NR SR (2013-12-04):
Ďakujem pekne. Čo je kvalita a ako ju meriame? Viete, nechcem to ďalej rozvíjať, je to na dlhú diskusiu a nezdá sa mi, že je to v tejto chvíli vhodné. Ja som len – ešte raz opakujem – vzbúril sa voči tomu, že ste povedali jednu vetu, ktorú som presvedčený, že vám ušla, že v podstate všetky tie reformy poškodili, myslím, sa, ukrojili z toho systému. Ako v tom som sa vzbúril a na to som reagoval. Ale k tomu pozmeňujúcemu návrhu. Áno, máte pravdu v tom, že v súvislosti s legislatívnymi pravidlami je treba vymenovať všetky zmeny, no asi väčšina zmien, ale týka sa to aj vysokoškolského zákona, s tým sa zhodneme a sú tam aj iné veci, lebo je tam aj napríklad aj nález Ústavného súdu v tom vymenovaný, a tak, takže, ale to tiež nie je meritum veci, o ktoré by sme sa mali sporiť. Ja si myslím, že to nie je to podstatné. Podstatné je to, čo som povedal, že takýmto spôsobom by sme to v školskom zákone nemali robiť a nevidím dôvod, prečo by sme to takto rýchlo za pár dní mali takpovediac zhodiť zo stola. A chcem aj zareagovať to, čo tu zaznelo v tých poznámkach, čo sa týka prenosu majetku. Áno, so zákonom z roku 2002 následne bolo urobené aj to, že majetok, ktorý bol v správe vysokých škôl, všetkých vysokých škôl verejných, bol prenesený do ich vlastníctva. Trvalo to, samozrejme, roky, pretože pokiaľ si našli papiere, doklady atď., takže áno, je pravdou a to tak isto priznávam, že niektoré veci sa urobili ešte aj potom následne, keď bolo to stanovené obdobie, za kedy sa to malo a sa to nestihlo. Ja neprotestujem... (Prerušenie vystúpenia časomerom.)
Hrnčiar, Andrej, podpredseda NR SR (2017-02-02):
Vážené panie poslankyne, vážení páni poslanci v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili dovčera do dvanástej hodiny 19 otázok na predsedu vlády a na členov vlády 51 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Vážené panie poslankyne, vážení páni poslanci, predseda vlády pán Robert Fico sa písomne z rokovania o tomto bode programu ospravedlnil. Svojím zastupovaním poveril podpredsedu vlády pre investície a informatizáciu Petra Pellegriniho, ktorého zároveň prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda vlády, máte slovo.
Čaplovič, Dušan, minister školstva, vedy, výskumu a športu SR (2012-09-20):
Veľmi krátka poznámka, lebo sa tu zase hádže s číslami. Najnovšie údaje, máme 44-tisíc deviatakov, z toho 19 665 má priemer do 2. Takže to je celkom, to je reálne číslo.
Kuffa, Štefan, poslanec NR SR (2012-11-28):
Ďakujem za slovo. Skutkom alebo skutočnosťou na Slovensku je práve to, že v hracích automatoch končia peniaze tých najchudobnejších. Neraz sú to podpory, ktoré štát ako vypláca, a jednoducho tieto všetky peniaze, ktoré sú okolo podpôr od 18. do 20., končia v hracích automatoch. Mal som možnosť rozprávať sa osobne s ľuďmi, ktorí sú aj závislí na týchto hracích automatoch, sami trpia touto chorobou, nazvem to chorobou, kedy nevládzu odolať tomu, aj matka rodiny nevládze odolať tomu, že musí ísť hrať. Dovarí obed a uteká prehrať možno posledné peniaze v hracom automate. Tieto hracie automaty nie sú pre bohatých. Ak bohatí by chceli hrať, nech sa páči, môžu ísť do Francúzska. Monte Carlo, tam je kasíno, kde môžu naozaj ten prebytok peňazí, tam môžu ich prehrať alebo tam ich môžu dať. Ten stály dozor, pán minister, ja vnímam ako jednu z pozitívnych vecí, málo pozitívnych, ktoré tuná sú, ale najlepšie by bolo, keby ten dozor vôbec nebol potrebný, aby sme sa vôbec bavili o tom, lebo naozaj k tým hracím automatom sa dostávajú aj mladiství. Aj to oddelenie stavebné, no, nuž, áno, komplikovanejšie to môže byť, predeliť túto priečku stavebne, ktorú treba vymurovať, namiesto sadrokartónovej, ale už to samotné oddelenie hracieho automatu od toho pultu v krčme je dobrou vecou, pretože človek, ktorý je ešte závislý na alkohole, má tam hracie automaty, tak to je hotová katastrofa. A čo sa týka v podstate výberu tých daní, pán minister, ono to platí v zásade tak, čím nižšie dane, tým lepší výber. A naozaj ten štátny rozpočet sa lepšie naplní. Treba rekapitulovať a zamyslieť sa nad tým, prečo to tak je, že sa... (Prerušenie vystúpenia časomerom.)
Blaha, Ľuboš, podpredseda NR SR (2024-02-09):
Na vaše vystúpenie, pán poslanec, evidujem jednu faktickú poznámku. Pán poslanec Jozef Pročko, nech sa páči.
B. Bugár, podpredseda NR SR: (2006-04-19):
P. Bódy, poslanec: Ďakujem za slovo. Pán predsedajúci, vážené kolegyne, kolegovia, v mene poslancov Národnej rady Slovenskej republiky Slobodného fóra v súlade s § 24 rokovacieho poriadku predkladám ctenej snemovni návrh na doplnenie programu 61. schôdze Národnej rady Slovenskej republiky o bod - návrh uznesenia na splnenie požiadaviek štrajkujúcich zdravotníckych pracovníkov a lekárov. Sme presvedčení, že to, čo sa v týchto dňoch a týždňoch v zdravotníctve deje, je výsledkom zbabranej zdravotníckej reformy. Keďže údržbárska vláda Mikuláša Dzurindu si už dávno neplní svoje ústavné povinnosti, je nutné, aby sa situáciou v zdravotníctve vážne zaoberala Národná rada Slovenskej republiky. Ďakujem.
P. Hrušovský, predseda NR SR: (2004-12-15):
Teraz poprosím pána poslanca Jozefa Šimka, ktorého poveril výbor pre obranu a bezpečnosť, aby Národnú radu informoval o stanovisku výboru k predloženému vládnemu návrhu zákona. Nech sa páči, pán poslanec Šimko.